SADARBĪBAS LĪGUMS

***par atbalsta programmas “Atbalsts Ukrainas un Latvijas bērnu un jauniešu nometnēm”***

***īstenošanu***

Aģentūras līguma reģ. Nr.\_\_\_\_\_\_\_\_\_\_\_

Pašvaldības līguma reģ. Nr.\_\_\_\_\_\_\_\_\_\_\_

|  |
| --- |
| Rīgā |

*Līguma* *parakstīšanas datums ir pēdējā pievienotā droša elektroniskā paraksta un tā laika zīmoga pievienošanas datums.*

**Valsts izglītības attīstības aģentūra**, Reģ. Nr. 90001800413, juridiskā adrese: Vaļņu ielā 1, Rīgā, LV-1050, tās Pedagogu profesionālā atbalsta departamenta direktores, direktora pienākumu izpildītājas Intas Ozolas personā, kura rīkojas, pamatojoties uz Izglītības un zinātnes ministrijas 2024. gada 29. decembra rīkojumu Nr. 13-2.1e/24/706 “Par Valsts izglītības attīstības aģentūras direktora amata pienākumu pildīšanu” un pamatojoties uz Ministru kabineta 2025. gada 1. aprīļa noteikumiem Nr. 207 „Valsts izglītības attīstības aģentūras nolikums” (turpmāk – Aģentūra), no vienas puses, un**\_\_\_\_\_\_\_\_\_\_\_\_\_** (turpmāk – Pašvaldība), kuras vārdā saskaņā ar \_\_\_\_\_\_\_\_\_\_\_\_ rīkojas \_\_\_\_\_\_\_\_\_\_\_\_\_\_\_\_, no otras puses, turpmāk katra puse atsevišķi saukta – Puse, bet kopā sauktas – Puses, pamatojoties uz Ministru kabineta 2025. gada 16. aprīļa rīkojumu Nr. 212 “Par apropriācijas pārdali no budžeta resora “74. Gadskārtējā valsts budžeta izpildes procesā pārdalāmais finansējums” programmas 17.00.00 “Finansējums Ukrainas civiliedzīvotāju atbalsta likumā noteikto pasākumu īstenošanai””, lai sniegtu atbalstu Ukrainas nepilngadīgajiem civiliedzīvotājiem dienas un diennakts nometņu organizēšanai un nodrošinātu Ukrainas bērnu un jauniešu latviešu valodas praktizēšanu, Ukrainas bērniem integrējoties ar Latvijas bērniem un jauniešiem, pilnveidojot komunikācijas un saskarsmes prasmes gan latviešu valodas apguves nodarbībās, gan daudzveidīgās kopīgās radošajās norisēs un aktivitātēs, ko piedāvā nometnes programma,

noslēdz šādu vienošanos (turpmāk – Līgums):

**1. LĪGUMA PRIEKŠMETS, MĒRĶIS UN FINANSĒJUMA APJOMS**

* 1. Līguma ietvaros Puses apņemas sadarboties projekta “Atbalsts Ukrainas un Latvijas bērnu un jauniešu nometnēm” īstenošanā ar mērķi nodrošināt bērnu un jauniešu nometņu norisi līdz 2025.gada 1.novembrim (turpmāk – nometnes).
	2. Aģentūra piešķir Pašvaldībai valsts budžeta līdzekļus EUR 36308, 00 (trīsdesmit seši tūkstoši trīs simti astoņi *euro* un 00 centi) (turpmāk – finansējums) apmērā Līguma 1.1.apakšpunktā noteiktā mērķa sasniegšanai (turpmāk – finansējuma mērķis), ievērojot, ka nometnēs bērnu skaits sadalās aptuveni līdzvērtīgi (50%/50% vietējie bērni/Ukrainas bērni) un nosacījumu, ka maksimālais atbalsta apjoms ir 50 *euro* dienā par viena bērna dalību 3 dienu ilgā dienas nometnē vai 70 *euro* dienā par viena bērna dalību 5 dienu ilgā diennakts nometnē. Vienam bērnam paredzētajā atbalsta apmērā ir iekļautas arī izmaksas atbalsta programmas administrēšanai pašvaldībai, kopā 4% apmērā.

**2. PUŠU SAISTĪBAS**

* 1. Pašvaldības tiesības un pienākumi:
		1. Pašvaldība ir atbildīga par finansējuma mērķtiecīgu, efektīvu un caurskatāmu (pamatojoties uz saglabātu attaisnojošo dokumentāciju) izmantošanu atbilstoši finansējuma mērķim un Līguma, t.sk., Līguma 1.pielikumā pievienoto Vadlīniju projekta “Atbalsts Ukrainas un Latvijas bērnu un jauniešu nometnēm” īstenošanai (turpmāk – vadlīnijas), noteikumiem, kā arī saskaņā ar Latvijas Republikas normatīvo aktu prasībām;
		2. nodrošināt un kontrolēt finansējuma izlietošanu vienīgi finansējuma mērķim un vadlīnijās noteikto attiecināmo izmaksu segšanai;
		3. nodrošināt attaisnojuma dokumentu par finansējuma izlietojumu pieejamību un pēc Aģentūras pieprasījuma un Aģentūras noteiktā saprātīgā termiņā iesniegt attaisnojuma dokumentus, kā arī visa veida informāciju saistībā ar Līguma izpildi;
		4. aizpildīt Aģentūrai sagatavotu starpposma pārskatu elektroniskas anketas formātā līdz 2025. gada 16. septembrim, ieverot nepieciešamo informāciju atbalsta programmas monitorēšanai (2.pielikums);
		5. iesniegt pārskatu par nometņu norisi un valsts budžeta finansējuma izlietojumu projekta “Atbalsts Ukrainas un Latvijas bērnu un jauniešu nometnēm” īstenošanas ietvaros (3.pielikums) (turpmāk – pārskats) atbilstoši Līguma 3.punktam, kurā ietvertas 4% izmaksas pašvaldības programmas administrēšanai līdz 2025.gada 14.novembrim;
		6. Aģentūras noteiktajā termiņā atmaksāt Aģentūrai atpakaļ uz Līgumā norādīto kontu piešķirto finansējuma summu, kas nav izlietota atbilstoši finansējuma mērķim un Līguma noteikumiem vai par kuru nav iesniegts pārskats saskaņā ar Līguma 3.punkta prasībām;
		7. savlaicīgi, bet ne vēlāk kā piecu darbdienu laikā, informēt Aģentūru par faktiskajiem apstākļiem, kas varētu kavēt Līguma izpildi;
		8. Pašvaldībai ir tiesības saņemt līgumsaistību izpildei nepieciešamo finansējumu atbilstoši Līguma noteikumiem;
		9. Pašvaldība, izsludinot konkursu, ir tiesīga noteikt kritērijus un nosacījumus nometnes organizētājam un piedāvājuma izvērtēšanai, lai nodrošinātu projekta mērķu sasniegšanu un kvalitatīvu nometnes norisi;
		10. Pašvaldībai ir tiesības pieprasīt un saņemt Aģentūras informatīvo un konsultatīvo atbalstu Aģentūras kompetences ietvaros, kas nepieciešams Līguma sekmīgai izpildei.
	2. Aģentūras tiesības un pienākumi:
		1. pārskaitīt Pašvaldībai finansējumu Līguma 1.2.apakšpunktā noteiktajā apmērā un Līguma 3.1.apakšpunktā noteiktajā termiņā;
		2. sniegt Pašvaldībai informatīvo un konsultatīvo atbalstu Aģentūras kompetences ietvaros, kas nepieciešams Līguma sekmīgai izpildei;
		3. Aģentūrai ir tiesības pieprasīt no Pašvaldības jebkāda veida informāciju saistībā ar Līguma izpildi;
		4. Aģentūrai ir tiesības pieprasīt Pašvaldībai atmaksāt izmaksāto finansējumu summu, kas nav izmantota atbilstoši finansējuma mērķim un Līguma noteikumiem, vai par kuru nav iesniegts pārskats saskaņā ar Līguma 3.punkta prasībām.

**3. PārskatA iesniegšana un izskatīšana, norēķinu kārtība**

* 1. Aģentūra Līguma 1.2.punktā minēto finansējumu pārskaita Pašvaldībai 30 (trīsdesmit) darba dienu laikā pēc Līguma spēkā stāšanās dienas vai pēc finansējuma saņemšanas valsts budžeta apakšprogrammas 42.05.00 “Valsts izglītības attīstības aģentūras darbības nodrošināšana” kontā.
	2. Pašvaldība līdz 2025. gada 14. novembrim iesniedz Aģentūrai rakstisku pārskatu par nometņu norisi un Līguma ietvaros piešķirtā finansējuma izlietojumu, nosūtot to uz e-pasta adresēm: info@viaa.gov.lv un ruta.cakule@viaa.gov.lv .
	3. Pašvaldība pārskatā ietver informāciju par katru nometni, iegūtos datus apkopojot atbilstoši 3.pielikumā noteiktajai formai.
	4. Pārskatā ietver tikai uz finansējumu attiecināmās izmaksas atbilstoši vadlīnijās noteiktajam, nepārsniedzot limitu 50 *euro* dienā par viena bērna dalību dienas nometnē vai 70 *euro* dienā par viena bērna dalību diennakts nometnē.
	5. Aģentūra izskata pārskatu līdz 2025. gada 1. decembrim un rakstiski informē Pašvaldību par gala norēķinu summu. Pašvaldība veic finansējuma summas, kas nav izlietota atbilstoši finansējuma mērķim un Līguma noteikumiem, atmaksu, pārskaitot to uz Aģentūras Līgumā norādīto kontu līdz 2025. gada 8. decembrim.
	6. Ja pārskatā tiek konstatēta finansējuma izlietojuma neatbilstība finansējuma mērķim un Līguma noteikumiem, kā arī ja iesniegtais pārskats ir neskaidrs vai nepilnīgs, Aģentūra par to nekavējoties informē Pašvaldību un pieprasa, lai Pašvaldība izskaidro vai papildina pārskatā minēto informāciju vai iesniedz pamatojošos dokumentus. Termiņu nepieciešamās informācijas vai dokumenta iesniegšanai Aģentūra nosaka samērīgi ar laiku, kas nepieciešams šādas informācijas vai dokumenta sagatavošanai un iesniegšanai. Nosakot gala norēķinu summu, Aģentūra ņem vērā Pašvaldības iesniegto papildinformāciju vai, ja Pašvaldība noteiktajā termiņā nav to sniegusi, nosaka gala norēķinu summu saskaņā ar Aģentūras rīcībā esošo informāciju.
1. **NEPĀRVARAMA VARA**
	1. Neviena no Pusēm nevar tikt vainota par tās līgumsaistību nepildīšanu, ja to izpildi kavē nepārvarama vara. Puses veic nepieciešamos pasākumus, lai līdz minimumam samazinātu radītos kaitējumus, kas varētu izrietēt no nepārvaramas varas. Nepārvarama vara šī Līguma kontekstā nozīmē jebkādu neparedzamu ārkārtas situāciju vai notikumu, kas ir ārpus Pušu kontroles un nav radusies to kļūdas vai nevērīgas rīcības rezultātā, kas kavē vienu no Pusēm veikt kādu no tās Līgumā noteiktajiem pienākumiem un no kuriem nav bijis iespējams izvairīties, veicot pienācīgus piesardzības pasākumus.
	2. Puse, kurai kļuvis neiespējami izpildīt saistības Līguma 4.1.apakšpunktā minēto apstākļu dēļ, piecu darbdienu laikā, skaitot no šo apstākļu rašanās vai izbeigšanās dienas, paziņo otrai Pusei par šādu apstākļu rašanos vai izbeigšanos. Ja paziņojums nav izdarīts paredzētajā laikā, vainīgā Puse zaudē tiesības atsaukties uz nepārvaramu varu.

**5. LĪGUMA DARBĪBAS TERMIŅŠ UN CITI NOTEIKUMI**

* 1. Līgums stājas spēkā ar tā abpusējas parakstīšanas dienu un ir spēkā līdz pilnīgai un abpusējai saistību izpildei, ja Līgums nav izbeigts pirms termiņa Līgumā noteiktajā kārtībā.
	2. Līgumu var izbeigt Pusēm rakstiski vienojoties vai arī vienpusēji, paziņojot par to rakstiski otrai Pusei vismaz 10 (desmit) darbdienas iepriekš. Ja Līgumu lauž pirms termiņa, tad katrai no Pusēm ir pienākums norēķināties ar otru Pusi par jau atbilstoši Līguma noteikumiem izpildīto līgumsaistību daļu.
	3. Līgumu var grozīt vai papildināt, Pusēm savstarpēji vienojoties un noformējot to rakstiski. Jebkura šāda rakstiska vienošanās kļūst par Līguma neatņemamu sastāvdaļu.
	4. Līguma parakstītāji garantē, ka tiem ir visas tiesības (pilnvaras) savu pārstāvamo vārdā slēgt šo Līgumu, ar to iegūstot savu pārstāvamo vārdā Līgumā minētās tiesības un pienākumus.
	5. Visi strīdi sakarā ar Līguma izpildi starp Pusēm risināmi pretenziju kārtībā – rakstiskas pretenzijas izskatāmas piecu darbdienu laikā pēc to saņemšanas. Ja strīds iepriekšminētajā veidā nav atrisināms, tas izspriežams tiesas ceļā saskaņā ar Latvijas Republikā spēkā esošajiem normatīvajiem aktiem.
	6. Līgums ir saistošs Pušu tiesību un saistību pārņēmējiem.
	7. Lai nodrošinātu Līguma izpildi, Puses nozīmē savus pārstāvjus, kuru pienākums ir koordinēt Līguma izpildi un nodrošināt savlaicīgu informācijas apmaiņu:
		1. Aģentūras kontaktpersonas:
			1. Ar bērnu un jauniešu nometņu organizēšanu saistītos satura un organizatoriskajos jautājumos - Sadarbības projekta departamenta Nemateriālā kultūras mantojuma nodaļas vecākā eksperte **Inta Kraskeviča**, tālr. 60001629, e-pasts:inta.kraskevica@viaa.gov.lv;
			2. Ar līgumu saistītajos juridiskos jautājumos – Juridiskās un administratīvās vadības departamenta direktore **Sandra Sidiki**: tālr.67359077, e-pasts: sandra.sidiki@viaa.gov.lv;
			3. Ar līgumu saistītajos norēķinu jautājumos – Finanšu un grāmatvedības nodaļas vecākā finanšu speciāliste **Ruta Cakule,** tālr. 67358445, e-pasts: ruta.cakule@viaa.gov.lv .
		2. Pašvaldības kontaktpersona:\_\_\_\_\_\_\_\_\_\_\_\_\_\_\_\_\_\_\_, tālr. \_\_\_\_\_\_\_\_\_\_\_, e-pasts:\_\_\_\_\_\_\_\_\_\_\_\_\_\_\_\_ .
	8. Puse par Līgumā norādīto rekvizītu vai kontaktpersonu maiņu paziņo otrai Pusei ne vēlāk kā piecu darbdienu laikā, nosūtot rakstisku paziņojumu uz otras Puses oficiālo e-pasta adresi.
	9. Līgums ar tā 1., 2. un 3.pielikumu ir sagatavots latviešu valodā, parakstīts elektroniski ar drošu elektronisko parakstu un satur laika zīmogu. Abām Pusēm ir pieejams abpusēji parakstīts Līgums elektroniskā formātā.

**6. PUŠU JURIDISKĀS ADRESES UN REKVIZĪTI**

|  |  |
| --- | --- |
| **Aģentūra:** | **Pašvaldība:** |
| **Valsts izglītības attsīstības aģentūra** | **Nosaukums:** |
| Reģ. Nr. 90001800413 | Adrese: |
| Adrese: Vaļņu iela 1, Rīga, LV-1050 | Reģ. Nr. |
| Valsts kase, kods: TRELLV22 | Valsts kase, kods TRELLV22 |
| Norēķinu konts: LV52TREL215020316100Be-pasts: info@viaa.gov.lv  | Norēķinu konts:e-pasts: |
| Direktora p.i. Inta OzolaParaksts\* | Amats, vārds, uzvārds\_\_\_\_\_\_\_\_\_\_\_\_\_\_\_\_Paraksts\* |